tomron87/hebrew-wikipedia-sentences-corpus huggingface dataset:
בשנות השישים המאוחרות ותחילת שנות השבעים התחילו להחליף את תרניי העץ בתרניי אלומיניום, אשר הוא חומר יותר גמיש ונותן יותר שליטה בצורת המפרשים בצורה משמעותית מהעץ.
תורני האלומיניום התפרסמו בעיקר אחרי המשחקים האולימפיים של שנת 1972 בקיל, כאשר הם סופקו לראשונה לשייטים אולימפיים.
לאחרונה, תרנים עשויים סיבי פחמן החלו להופיע בציי Finn תחרותיים.
המפרשים גם הם עברו שינוי משמעותי וכעת הם עשויים ברובם קוולר.
אלכסנדר-מרווין למפרט, מיליונר יהודי אמריקאי, בעל מפעל ליצור בדים למפרשים בהולנד ובמזרח הרחוק, תרם סירת פין אחת למועדון הפועל שדות ים, בשנת 1973, מרכז הפועל קנה עוד 10 סירות מאוסטריה בשיתוף עם הפועל תל אביב והשייטים עצמם.
בנימין (בינג'ה) מעיין התאמן כדי לייצג את ישראל באולימפיאדת מינכן 1972, אבל התברר שבישראל הסירות עשויות עץ מיושנות כי העולם כבר עבר לפין מפיברגלס קל משקל והחליפו את תרניי העץ לאלומיניום הוא פרש מההכנות.
פרישה זו גרמה בהדרגה להפסקת הפעילות בדגם זה בארץ.
פינאטס הייתה סדרת קומיקס שנכתבה ואוירה על ידי צ'ארלס מ.
סדרת הקומיקס רצה במשך 50 שנה מ-2 באוקטובר 1950 ועד ליום אחרי מותו של שולץ ב-13 בפברואר 2000. הקומיקס היה מהפופולריים והמשפיעים ביותר בתחומו.
בשיאה הודפסה הסדרה בלמעלה מ-2,600 עיתונים, שנקראו על ידי כ-350 מיליון קוראים בכ-75 מדינות, ותורגמה לכ-40 שפות שונות, ובעקבותיה אף נוצרו מספר סדרות טלוויזיה מצוירות.
פינאטס הפכה את סגנון הקומיקס הקצר בעל 4–5 חלונות לדבר נפוץ ומקובל.
הדפסות חוזרות של הסדרה עדיין מפורסמות בעיתוני ארצות הברית.
הסדרה נהגתה ב-2 באוקטובר 1950. באביב 1950 שלח צ'ארלס מ.
שולץ מספר דוגמאות שראו אור בשנים קודמות לתאגיד הסינדיקציה "United Feature Syndicate".
חצי שנה לאחר מכן, כשהתשובה מהתאגיד בוששה לבוא, שלח שולץ מכתב לתאגיד ושאל אם החבילה ששלח אבדה בדואר.
זמן קצר לאחר מכן קיבל תשובה מהתאגיד כי לא רק שהחבילה הגיעה אלא שהם גם מעוניינים לפרסם את הקומיקס שלו תחת השם "פינאטס".
שולץ תכנן במקור לקרוא לרצועת הקומיקס שלו "Good ol' Charlie Brown", אבל התאגיד חשש מקומיקס שמתרכז סביב דמות אחת ואינו מאפשר הסתעפות של העלילה.
ב-11 באוקטובר 2012, נחשף כי Blue Sky Studios ופוקס המאה ה-20 עומדים להוציא סרט אנימציה חדש ב-6 בנובמבר 2015 לכבוד 65 שנה למותג הקומיקס "פינאטס" ולכבוד 50 שנה לספיישל הטלוויזיה "חג המולד של צ'ארלי בראון".
מהווה אפילוג לסרט.סנופי וצ'ארלי בראון, פינאטס - הסרטThe Peanuts Movie6 בנובמבר 20153 בדצמבר 2015
לסדרה יצאו מספר ספיישלים שנתיים ששודרו בטלוויזיה האמריקאית וזכו למעמד קאלט ומשודרים מדי שנה.
אותם ספיישלים והסרטים (שהופקו עד אז) שודרו בשנים 1984–1985 ב, וב-1989 נמכרו מספר קלטות בדיבוב עברי של הספיישלים, וסבב נוסף עם הספיישלים הקודמים והחדשים החל בתחילת שנות התשעים.
ב-5 באוגוסט 2001 דיבבו אולפני אלרום את רוב הספיישלים שיצאו עד אותה תקופה (עד "זה אימון האביב, צ'רלי בראון", חוץ מספיישלים מספר 31, 32, 35 ו-36 שלא דובבו), כולל דיבוב מחדש לספיישלים שדובבו בשנות השמונים במסגרת הסדרה "סנופי וחברים".
יתר הספיישלים עלו לראשונה בישראל בתרגום בלבד בשירות הסטרימינג Apple TV+.
שולץ, ובמקומו שודר פתיח הכולל קטעים מתוך הפרק.24צריך לומר שלום, צ'רלי בראוןIs This Goodbye, Charlie Brown?CBS21 בפברואר 1983בהפצה העברית הראשונה מ-1989 נקרא חברים נפרדים.25הרפתקה עם צ'רלי בראוןIt's an Adventure, Charlie BrownCBS16 במאי 1983בהפצה העברית הראשונה מ-1989 נקרא זוהי באמת הרפתקה.26מה למדנו, צ'רלי בראון?What Have We Learned, Charlie Brown?
צ'ארלי בראון – הדמות הראשית בסדרה.
ילד בעל שיער מועט מאוד וחסר מזל בחיים (הוא אף מכונה, לצערו, "ראש בטון").
סנופי – כלבו של צ'ארלי בראון.
מסוגל להשתמש באוזניו לתעופה (הן פועלות בדיוק כמדחף של מסוק).
מלבד סנופי, הוא גם "ג'ו קול", דמות שמנסה להיות מגניבה.
לני ואן פלט (במקור: "ליינוס" או "לינוס") – החבר הטוב ביותר של צ'ארלי בראון.
למרות גילו הצעיר, הוא מחונן בידע רב בתחומים רבים (ובעיקר בתנ"ך), אותו הוא שש לחלוק עם חבריו.
סובל מתסביך הגורם לו להסתובב דרך קבע עם שמיכה בצבע תכלת אותה הוא לועס.
השמיכה מעניקה לו תחושת ביטחון, והיא משמשת אותו לצרכים שונים (בדומה למגבת בספריו של דאגלס אדמס).
אחותו לוסי לרוב מנסה לקחת את שמיכתו אך תמיד נכשלת.
לני רב לעיתים קרובות עם אחותו לוסי, שאופייה הסוער שונה מאוד משלו שהוא שקט ונוח, אך ברגעי מבחן מתגלה כי קשר דם סמיך יותר ממים.
בנוסף מצוין שלני פוחד מעכבישים.
בדיבוב העברי של הספיישלים ושל "סנופי וחברים" עוברת שמו ל"לני".
לוסיל "לוסי" ואן פלט – אחותו הגדולה של לני.
לוסי לרוב מציקה לאחיה ומנסה לחטוף ממנו את שמיכת הביטחון שלו.
היא שונאת את צ'ארלי בראון אך לעיתים רחוקות היא עוזרת ותומכת בו, וכמו כן, היא משמשת בתור הפסיכולוגית שלו אשר גובה ממנו חמישה סנטים בכל פעם ובעיניה זה אחד הצלילים הכי יפים שיש, כשהכסף נופל לתוך הקופה.
במספר מקרים היא הסבה את משרדה למשרדים אחרים כגון: בית משפט (בספיישל שבו סאלי בראון גנבה את הקן של וודסטוק, מתוך מחשבה שמדובר בקן של דינוזאור) וסוכנות נסיעות (כששרודר חפץ בכרטיס טיסה למחנה מוזיקה).
בכל סתיו היא מאתגרת את צ'ארלי בראון בבעיטת כדור הרוגבי כאשר היא אוחזת בו וכשצ'ארלי בראון (שתחילה לא מאמין לה שהיא תקיים את ההבטחה להחזיק את הכדור, אך מתרצה בכל זאת, מתוך תקווה שכן) בא לבעוט בו, היא מסיטה את הכדור וגורמת לנפילתו של צ'ארלי בראון על הקרקע.
פעם אחת היא קיימה את הבטחתה לא להסיט את הכדור, לאחר שצ'ארלי בראון היה בבית החולים, אך למרבה אכזבתה צ'ארלי בראון בעט בידה.
פעם אחרת הייתה באחד הספיישלים של הסדרה שבו סנופי הפך באמצעות כוח קסמים את צ'ארלי בראון לבלתי נראה, ואחד היתרונות מכך זה שהוא בעט בכדור בסופו של דבר, מכיוון שלוסי לא ראתה אותו.
היא מאוהבת בשרודר ולרוב היא עושה איתו "שיחות נפש" שבו היא מדברת אך הוא לא מקשיב.
נרמז בסדרה שהיחיד שמאוהב בה הוא סנופי, וכשהוא נושק לה היא נגעלת מ"חיידקי הכלב" שלו.
כאשר במספר מקרים נערכת תגרה ביניהם.
מספר פעמים צוין שהיא חזקה ושלא רצוי להתקרב אליה כשהיא במצב רוח רע.
בקבוצה של צ'ארלי בראון היא משמשת כתופסת וחובטת איומה, כשלעיתים באמצע משחק היא באה לצ'ארלי בראון על מנת להתייעץ עמו בכל מיני נושאים.
פעם אחת היא הצליחה לחבוט ולעשות הקפה שלמה, היה זה כשהיא התערבה עם שרודר על נשיקה ממנו אם היא תעשה כך.
פעם אחרת, כשצ'ארלי בראון פיטר אותה מהקבוצה, היא ניסתה בכל מיני דרכים לשוב את הקבוצה, כגון: כתבת לענייני ספורט ואוהדת הקוראת קריאות "בוז!".
כמו כן, היא בעלת דעות פמיניסטיות.
בתחילה עיניה צוירו כעיניים רגילות, ובהמשך עיניה צוירו כנקודות.
וכן, היא גם מופיעה שהיא הייתה צעירה יותר משאר הדמויות שבהמשך עברה התבגרות מואצת.
ובתחילת דרכה הייתה נאיבית יותר ועשתה דברים מסוימים בתום לב, כגון: לנגוס באוסף התקליטים של צ'ארלי בראון.
סאלי בראון – אחותו הצעירה של צ'ארלי בראון.
סאלי הבלונדית לוקחת את החיים בקלות, אוהבת בטלה ומנוחה.
אינה אוהבת ספורט והבילוי האהוב עליה הוא ישיבה בכורסה וצפייה בטלוויזיה.
מרבה לכעוס ומשוכנעת תמיד שהיא צודקת.
בדומה לאחיה צ'ארלי, היא בעלת אמפתיה לאחרים, ילדה מוסרית מאוד ונלחמת נגד עוולות החיים.
סאלי אוהבת את בית הספר ואפילו את בניין בית הספר, אליו היא פונה מדי פעם בדברים (בסדרה מוצג הבניין כמין יצור חי, שבמספר סיפורים אחרי שלועגים לה בעניין, בניין בית הספר מוריד עליהם לבנה).
מאידך, היא מתקשה בלימודיה, בייחוד בחשבון ובאיות מילים ונזקקת לעזרתו של אחיה.
הטעויות באיות וביטוי המילים גורמות לה מבוכה ולעג של השומעים.
היא מרבה להרצות בפני כתתה אך גם שם, לעיתים, צוחקים לה בגלל רעיונות חריגים שהיא מעלה.
למרות כישלונותיה בלימודים, סאלי רוצה להיות אחות בעתיד היות ש"אחיות נועלות נעליים לבנות" האהובות עליה.
סאלי גדלה מהר בסדרה וב-1960 היא מתאהבת בלני המשמש עבורה דמות של מורה, והוא מנסה ללמד אותה נושאים בתחומי מדעי הרוח והטבע.
אולם אחרי שמגלה כי היא אוהבת אותו מתחמק ממנה.
הקשרים של סאלי עם אחיה צ'ארלי טובים מאוד והיא פונה אליו תמיד בשם "אח גדול".
מצדו, מנסה צ'ארלי לחנך אותה, כועס על עצלנותה ומגן עליה בשעת צרה.
היא פונה אליו לעזרה, בייחוד כדי להגן עליה מפני אחרים, לנקום בלני שלא נענה לחזוריה או לעשות במקומה את שיעורי הבית.
להבדיל מלני ולוסי, סאלי מעולם לא הייתה חברה בקבוצה של אחיה צ'ארלי בראון למעט בספיישל "אין כמוך צ'ארלי בראון".
אחד השאיפות שלה היא לקבל את חדרו של אחיה אם יקרה לו משהו.
החברה הטובה ביותר של פפרמינט פאטי.
מאוהבת בצ'ארלי בראון ומכנה אותו בשמו הרשמי "צ'ארלס".
מארסי לא נראתה אף פעם ללא משקפיה למעט מספר פעמים, כשאחת מהן לאחר שצ'ארלי בראון ומארסי התחרו מטעם בית ספרם בתחרות ארצית, ומארסי ניצחה שם (כי צ'ארלי בראון, מרוב התלהבות מהניצחון, התרחק מהמסלול), היא הסירה את משקפיה על מנת לקרוץ לצ'ארלי בראון, לאחר שבירך אותה על הניצחון.
כמו כן, היא אחת היחידות שנישקו אותו.
משחקת בקבוצה של פפרמינט פאטי על אף שהיא שונאת בייסבול ועל מנת שלא לפגוע ברגשותיה.
באחד הסיפורים היא קנאה בכובעים של הקבוצה של צ'ארלי בראון, מכיוון שלקבוצה שלה ושל פפרמינט פאטי אין כובעים משלהם.
לאחר שפאטי ביררה עליו פרטים וחשבה שהוא יכול להיות שידוך טוב עבור מארסי, מארסי סירבה מכיוון שהיא אינה בשלה לחבר, ולטענתה בחורה צריכה שתהיה לה חיית מחמד כלשהי לפני שיהיה לה חבר.
פאטרישיה "פפרמינט פאטי" רייקר – החברה הטובה ביותר של מארסי.
מאופיינת כילדה מנומשת, כהת שער הנועלת תמיד סנדלים.
היא גרה באותה עיר בה גר צ'ארלי בראון ומאמנת קבוצת כדור בסיס בשם "השקנאים" המנצחת תמיד את הקבוצה שצ'ארלי בראון מאמן, ובאחד הסיפורים התגלה שיש לקבוצתה אוהדים שבאים למשחקים שלהם.
שולץ קבע את יום הולדתה ב-4/10 ונתן לה את שמה לפי שם של סוכריות שהחזיק במשרדו.
שולץ אהב את הדמות ואף תכנן ליצור סדרת קומיקס עצמאית שלה אך לבסוף נטש רעיון זה והשאיר אותה בחבורת פינאטס.
פאטי מאופיינת כחסרת הבנה בנושאים טריוויאליים וילדים אחרים לועגים לה בשל כך.
כדוגמה – במשך זמן רב היא משוכנעת שסנופי הוא ילד עם אף גדול ומלונתו היא ביתן אורחים בחצרו של צ'ארלי בראון, עד שמסבירים לה שסנופי הוא כלב.
היא נרשמת לבית ספר למחוננים כי משוכנעת ששם הילדים המחוננים (GIFTED) מקבלים כל הזמן מתנות.
היא מחליטה להתארח אצל צ'ארלי בראון מתוך מחשבה שמשפחתו היא עשירה מפני שאביו ספר ומגלה שהם מנהלים אורח חיים בורגני.
בבית הספר בו היא לומדת היא נחשבת לתלמידה גרועה עם ציונים נמוכים מאוד.
באחת הפעמים היא עוזבת את בית הספר ונרשמת לבית ספר פרטי, כאשר מגלה בהמשך שבית הספר שהיא נרשמה עליו, בעצת סנופי, הוא בית ספר לאילוף כלבים בשם "אייס".
פאטי היא יתומה מאם ומתגוררת עם אביה המאוד אוהב, אך עובד שעות רבות.
היות שהיא פוחדת לישון לבד, היא ממתינה עם השינה עד מאוחר כאשר אביה חוזר ועל כן היא עייפה וישנה בכיתה.
היא מאוהבת בצ'ארלי בראון ומכנה אותו בשם חיבה "צ'אק" אך צ'ארלי בראון אינו שם לב אל אהבתה ומתחמק ממנה כי הוא מאוהב בילדה עם השער האדום המסתורית.
באחד הסיפורים היא התקוטטה עם הילדה במחנה הקיץ, דבר שגרם להעפתו של צ'ארלי בראון משם מתוך מחשבה של המדריכים שהוא ילד בעייתי, מכיוון שהוא היה הסיבה לקטטה.
אך למעשה הסיבה האמיתית נבעה מתוך כך שפאטי קנאה ביופייה של הילדה.
ובנוסף לזה, כל פעם שצ'ארלי בראון מניח את ידו על ידה, היא מפרשת את זה בתור סימן חיזור מצדו.
וכמו שהיא נוהגת לקרוא לצ'ארלי בראון "צ'אק", היא נוהגת לקרוא ללוסי בשם "לוסיל".
לפאטי יש דימוי שלילי על עצמה ובעיקר על אפה שאותו מחשיבה לגדול ומהווה מכשול לכך שהיא תהיה יפה.
באחד הסיפורים כשצ'ארלי בראון העיף עפיפון, הוא נחת והחוט שלו נכרך סביב אפה של פאטי.
היחידים שניחמו אותה על הדימוי השלילי שלה היו סנופי ולני.
יש לפאטי מספר חברות, הטובה בהן היא ילדה קצרת רואי ושמה מרסי.
מרסי פונה אל פאטי תמיד בכינוי "המפקד" ("SIR") אולם פאטי חוזרת ומבקשת ממנה, שוב ושוב, שלא לקרוא לה כך.
חברות אחרות הן סופי וקלרה הפונות אליה בכינוי "גברת".
שרודר/שרדר – ילד אשר אוהב במיוחד לנגן בפסנתר (כאשר הוא שונא שאומרים שהפסנתר שלו הוא צעצוע) ובעיקר סימפוניות של בטהובן, שהוא האליל שלו, לאחר שהתגלה שהוא מעדיף לשמוע את הביוגרפיה עליו מאשר סיפורי מעשיות.
כמו כן לקאאת יום הולדתו הוא מניף שלט של מספר ימים עד למועד יום הולדתו של המלחין.
הפסנתר בו הוא מנגן הוא פסנתר קטן עד מאוד, ומי שהכיר לו את הפסנתר היה צ'ארלי בראון עצמו, שהיה אף זה שהכיר בכישרונו המוזיקלי.
כמו כן, שרודר אף יכול לברך באמצעות נגינה והתווים נראים כאותיות שכותבות ברכה.
בתחילת הסדרה היו מנסים לקחת לו את פסנתר הצעצוע ולהעביר אותו לפסנתר רגיל אך לשווא.
לוסי שברה אותו אבל הסתבר שלא חסרים לו פסנתרים כאלו, וכמו כן היא השליכה אותו לעץ אוכל העפיפונים ופעם אחרת היא השליכה אותו לביוב, כאשר בשני המקרים הסוף היה טרגי, לאחר שסנופי ניסה לשווא לחלץ אותו.
בשני המקרים מבקש שרודר מהחברה שמייצרת את הפסנתר, לשלוח לו חלופי.
לוסי מאוהבת בו והוא מתעלם ממנה.
פעם לוסי נישקה אותו והדבר לא מצא-חן בעיניו, פעם אחרת היא שאלה אותו אם הוא יודע מה זאת אהבה ונתן לה הגדרה מילונית.
באחד הספיישלים לוסי ארגנה לו את ההופעה ראשונה בקונצרט לכבוד יום ההורים, אך כשהיא גילתה שמדובר בקונצרט רוק, הוא ויתר בשל עקרונותיו.
שונא שנוגעים לו בפסנתר, נשענים עליו או רוקדים עליו (כמו במקרה של סנופי).
כשוודסטוק ניסה לעמוד על הפסנתר של שרודר ולשיר הוא הצליח להעיפו בכל מיני סימנים מוזיקליים כמו תו נגינה ומפתח סול.
כמו כן, הוא שם לעיתים על הפסנתר את פסלו של בטהובן עצמו, כאשר באחת הפעמים לוסי ניסתה, מבלי שישים לב, להחליף את הפסל בתמונה שלה.
אך לדאבונה הוא שם לב.
צ'ארלי בראון הביא לו את הפסל הראשון של בטהובן.
כאשר פאטי וויולט הזמינו אותו לביקור, ושרודר אמר להן שהוא מביא אתו חבר, אז התגלה שהפסל של בטהובן הוא החבר הכי טוב שלו.
הופיע בתחילת דרכו כתינוק אשר בהמשך עבר התבגרות מואצת.
כמו כן, התגלה שהוא יכול לשרוק יצירות מוזיקליות שלמות.
פאטי – שפוטה של לוסי.
היא וויולט נוהגות לרדת על שאר הדמויות, כשמתגלה שהן בעבר היו מאוהבות בצ'ארלי בראון.
בגרסת הדיבוב של הסדרה היא נקראת "נאטי" במקום "פאטי" על מנת להבדילה מפפרמינט פאטי.
ויולט גריי - שפוטה נוספת של לוסי אשר שונאת את פיג-פן.
היא ופאטי נוהגות לרדת על שאר הדמויות, כשמתגלה שהן בעבר היו מאוהבות בו, וכן היא וצ'ארלי בראון היו זוג בעבר.
בתחילת דרכה ויולט הופיעה עם זוג קוקיות, ובהמשך עם קוקו ומ-1953 הופיעה עם התסרוקת המוכרת שלה, וב-1962 הופיעה פעם אחת עם שיער פזור.
אהבה בתחילת דרכה להכין עוגות בוץ.
פרידה - ילדה ג'ינג'ית ששונאת את צ'ארלי בראון ונוהגת להשוויץ על "התלתלים הטבעיים" שלה.
בסיפור אחד ביודעה שסנופי הוא כלב ציד, היא דרשה ממנו שיצוד ארנבים.
סיפור נוסף היא באה לשרודר ותהתה לגבי כך שהוא מנגן בפסנתר והתיישבה לידו, אחרי כן לוסי תהתה לגבי מעשיה ליד שרודר ואמרה לה שאולי היא אוהבת מוזיקה ולוסי אמרה שהיא צריכה לאהוב אצלו את המוזיקה של בטהובן, אם בכוונתה להישאר בביתו.
חברו הטוב ביותר של שרודר
רצי ואן פלט (במקור: Rerun) – אחיהם הצעיר של לני ולוסי.
נוהג לשבת מאחורי אמם בעת רכיבתה על האופניים ולהזהירה מכל מיני מכשולים העומדים בדרכה.
בסיפור אחר הוא פגש ילדה שמעדיפה לקרוא לעצמה בכל פעם בשם אחר, כאשר הם נפגשו במרכול הם החליפו מוצרים בין שתי העגלות של אמותיהם.
בסיפור נוסף מ-26 במרץ 1973 כשלוסי צרפה אותו לקבוצה של צ'ארלי בראון, הוא סיבך את צ'ארלי בראון בפרשת הימורים כאשר הוא התערב בתמימות עם סנופי לגבי ניצחונה של הקבוצה, מבלי שהוא יודע שהוא עושה משהו אסור.
לא הופיע רשמית בקומיקס עד 1969. הופיע בעקבות פסטיבל וודסטוק.
בהתחלה הוצג כציפור רגילה לגמרי, ומאוחר יותר דמותו השתנתה, וכמוה גם משפחתו עוצבה בהתאם.
וודסטוק מתואר כמי שאינו יכול לעוף היטב, דבר שמסתיים בסופו של דבר בהתנגשות בקיר.
הוא מדבר בציוצים הנראים בקומיקס בסימני קריאה, אך ניתן לראות שסנופי מבין את שפתו.
כשסנופי הופך להיות מסוק, וודסטוק הופך להיות הטייס שמפעיל אותו.
שרמי פלפלר – חבר נוסף של צ'ארלי בראון.
בהתחלה הסיפורים בפינאטס סבבו סביבו וסביב צ'ארלי בראון, פאטי וסנופי.
כאשר נראה שהוא ופאטי לכאורה מבוגרים או גבוהים יותר מצ'ארלי בראון.
בהמשך, דמותו פחות נראתה, כשנוספו דמויות נוספות לסדרה.
פוצ'י – ילדה שהייתה שכנה של צ'ארלי בראון.
הייתה הראשונה שהחלה לקרוא לו בשמו המלא.
ההופעה היחידה שלה הייתה ב-7 בינואר 1972 כשבה היא שבה לבקר את צ'ארלי בראון אחרי שהיא עברה דירה ותהתה אם סנופי עוד זוכר אותה, מכיוון שהוא היה גור כשהיא ראתה אותו בפעם האחרונה.
צ'ארלי בראון אמר לה שהוא השתנה מאז וכשהיא ראתה אותו הוא היה בתור ג'ו קול.
לילה – הבעלים הראשונים של סנופי.
היא אימצה אותו שהיה גור, אך מכיוון שלא הורשתה להחזיק כלב בבניין שבו היא גרה, החזירה אותו לחווה עד שאומץ שנית על ידי צ'ארלי בראון.
סנופי ראה אותה שנית כשהוא ביקר אותה בבית החולים ב-24 באוגוסט 1968 (דבר ששימש בסיס לעלילת הסרט "סנופי, חזור הביתה!" שיצא ב־1972).
בסרט, לילה מבקשת מסנופי שישוב לביתה, דבר שגרם לו להיפרד מבעליו וחבריו ומגלה לאכזבתו שהיא אימצה חתול ולשמחתו בית מגוריה עדיין אוסר על כניסת כלבים, והוא שב בשמחה לחיק בעליו החדשים.
ג'ניס אמונס - ילדה בלונדינית אשר הופעתה היחידה הייתה בספיישל "למה, צ'ארלי בראון".
התחברה עם ליינוס והתגלתה כחולה בלוקמיה.
טיבולט – שחקן שמשחק בקבוצה של פפרמינט פאטי, בעל דעות שוביניסטיות ויורד על מרסי בגלל היותה בת.
לורטה – צופה מוכרת עוגיות.
סנופי, בתור צופה ביגל פוגש בה לראשונה ב-22 במאי 1974.
טראפלס/כמהין – ילדה שנופשת בחוותו של סבה.
לני פוגש בה לראשונה ב-1 באפריל 1975 כשהוא וסנופי תרים אחר פטריית הכמהין.
פעם נוספת שהוא פוגש בה הייתה ב-21 בינואר 1977 כששם הכיתה שלו ושל סאלי יוצאת לטיול שדה בחווה של סבה, ואחרי מריבה בינה לבין סאלי על לני, הוא עולה על גג האסם ומתיישב שם עד שסאלי שולחת את סנופי בתור מסוק הצלה שמחלץ אותו משם, לאחר שהוא כמעט נופל.
הדמות האנושית היחידה שעיניה לא מצוירות כנקודות.
שרלוט בראון – דמות ששמשה כגרסתו הנשית של צ'ארלי בראון עד להופעתה של סאלי בראון בין השנים 1954 ל-1955. הייתה שתלטנית, אגרסיבית וצעקנית.
פלויד – ילד שחיזר אחרי מארסי במחנה הקיץ שבו היא ופפרמינט פאטי שהו.
אוסטין ורובי - שניים מילדי העיר שאליה הגיע צ'ארלי בראון לאחר שהסתבך עם השלטונות, כשנשך את העץ אוכל העפיפונים.
הם בקשו ממנו שיאמן את קבוצת הבייסבול שלהם, שהתגלתה שהבעיה שלהם הייתה ציוד יותר גדול ביחס לגופם.
קלרה - ילדה שמופיעה בסרט "סנופי, חזור הביתה!" שיצא 1972. היא חשבה שסנופי ווודסטוק הן חיות עזובות ואימצה אותם.
מולי וולי - שחקנית טניס צעקנית.
השותפה של סנופי בטורניר זוגות שהתרחש ב-9 במאי 1977.
יודורה - בת השכנים של צ'ארלי בראון וחברתה של אחותו סאלי.
הופיעה לראשונה ב-13 ביולי 1978 כשהיא וסאלי נסעו למחנה הקיץ וחלקו חדר שם.
בסיפור משנת 1984 לינוס נתן לה את השמיכה שלו והיא חשבה שזה נורא רומנטי והחלה לקרוא לו באותו שם חיבה שסאלי קוראת לו.
"קריי בייבי" בובי - מתחרה של מולי וולי ושל סנופי.
נוהגת לבכות כל הזמן ולדבר תוך כדי בכי.
הופיעה לראשונה ב-5 ביולי 1978.
לאורך השנים, הדמויות דובבו בידי שחקנים שונים.
הספיישלים המקוריים והסדרה סנופי וחברים דובבו בידי אולפני אלרום תחת בימויים של שרון כהן ואביטל דרור בשנת 2001 לשידור בערוץ הילדים ולאחר שידורם המקורי, שודרו גם בערוץ לוגי, החינוכית וערוץ ג'וניור.
פִּין-יִין (כתב סיני: 拼音; פין-יין: Pīnyīn – IPA: [pʰín ín]) היא שיטת תעתוק ללטינית של מנדרינית.
השיטה, ששמה הרשמי הוא "הַאנְיוּ פִּין-יִין" (Hànyǔ Pīnyīn), היא השיטה הרשמית (מאז 1958) לתעתוק של סינית לפי הרפובליקה העממית של סין ובשנת 1979 התקבלה גם כשיטה המועדפת במוסדות בין-לאומיים כמו האומות המאוחדות, והחליפה את שיטת וייד-ג'יילס.
"האניו פין-יין" אושרה גם בתקן של ארגון התקינה הבין-לאומי (ISO-7098:1991).
השם "פין-יין" נגזר מהמילים המנדריניות pīn – "איות" (拼), ו-yīn – "צליל" (音).
פין-יין הוא כתב פונטי במובן זה שהכתב מייצג באופן עקבי את אופן ההגייה של צלילים ומילים בסינית, בניגוד לכתב הסיני הסטנדרטי, שהוא כתב לוגוגרמי, המייצג משמעויות ולא צלילים.
הוא גם כתב אלפביתי, כלומר כתב בו כל אות מייצגת תנועה או עיצור.
עם זאת, אין יחס של 1:1 בין סימן להגה.
הדבר אמור במיוחד באשר לתנועות – כל אחת מהאותיות המייצגות תנועה מייצגת למעשה מספר תנועות שונות.
הקריאה המסוימת של האות נקבעת לפי האותיות המופיעות לפניה ואחריה, והיא צפויה לגמרי.
בדרך כלל מסומן הגה בסימן אחד, אך יש לכך כמה חריגים שבהם צירוף של שתי אותיות מייצג הגה אחד, למשל: sh, zh.
השיטה כוללת את כל אותיות האלפבית הלטיני המודרני, למעט v, ובנוסף להן את האות ü שנשאלה מגרמנית.
סימני התנועות כוללים סימנים דיאקריטיים המציינים את הטונים.
עם זאת, סימון הטון אינו נפוץ בשימוש יום-יומי, ולרוב הוא מופיע רק בטקסטים דידקטיים (בדומה לסימני הניקוד בעברית או לסימני התנועות בערבית).
השיטה נלמדת בבתי הספר ברפובליקה העממית של סין ככלי עזר ללימוד ההגייה של הכתב הסיני, המבוסס על לוגוגרמות.
היא שימושית גם לזרים המבקשים ללמוד מנדרינית תקנית (השפה הרשמית והנפוצה ברפובליקה העממית) בלא להידרש ללימוד הכתב הסיני.
השיטה משמשת באופן רשמי לתעתוק שמות פרטיים ושמות מקומות בסין.
היא נהוגה לגבי שמות סיניים לא רק ברפובליקה העממית עצמה, אלא גם במדינות רבות המשתמשות באלפבית הלטיני.
במאה ה-21, תעתיקים לשיטות כתב אחרות (למשל, לאלפבית העברי) מתבססים בעיקר על ההגייה המשתקפת בפין-יין.
בישראל נהוג כיום לכתוב את שמה של עיר הבירה של הרפובליקה העממית של סין "בייג'ינג" על פי הכתיב בפין-יין Beijing, ובניגוד להגיית המנדרינית: פייצ'ינג.
בעבר היו מקובלים התעתיקים פקין ופקינג, על-סמך תעתיקים אחרים לאותיות לטיניות, כגון תעתיק וייד-ג'יילס.
שימוש נוסף לפין-יין הוא בכתיבת מנדרינית במחשב.
כדי להקל על הכתיבה באמצעות מקלדת רגילה, מותקנות בגרסאות סיניות של Microsoft Windows ובמערכות הפעלה אחרות תוכנות המאפשרות לכתוב מנדרינית בפין-יין וממירות באופן אוטומטי את הצלילים לסימניות סיניות.
השיטה פורסמה לראשונה בשנת 1958.
פינאייר (בפינית: Finnair) היא חברת התעופה הלאומית של פינלנד.
בסיסה נמצא בנמל התעופה ואנטה שליד הלסינקי.
החברה נוסדה ב-1 בנובמבר 1923. וטיסתה הראשונה התקיימה בתאריך 20 במרץ 1924 מהלסינקי לטאלין.
מלחמת העולם השנייה הייתה קשה מאוד לחברה, עם תחילת המלחמה "גויס" חצי מצי המטוסים של החברה לרשות חיל האוויר הפיני וכשמלחמת החורף החלה מחצית מנוסעי החברה היו ילדים שהוטסו למקלט בשוודיה.
בשנת 1946 עם סיום המלחמה השתלטה על החברה ממשלת פינלנד וארגנה אותה מחדש.
הטיסות לאירופה חודשו בנובמבר 1947.
בשנת 1953 אומץ השם פינאייר כשם החברה, ובשנת 1961 קיבלה החברה את מטוס הסילון הראשון שלה מסוג קרוול.
בשנת 1969 ביצעה החברה את הטיסה הטרנס-אטלנטית הראשונה שלה בקו לניו יורק.
בשנת 1975 קנתה החברה את מטוסה רחב הגוף הראשון מסוג מקדונל דאגלס DC-10. בשנת 1983 הייתה לחברה האירופאית הראשונה שמבצעת טיסות ישירות ליפן כשחנכה את קו הלסינקי-טוקיו וכמה שנים מאוחר יותר גם הייתה לראשונה לטוס בין אירופה לסין.
בשנת 1990 קיבלה החברה את ראשוני מטוסיה מדגם מקדונל דאגלס MD-11. בשנת 1999 הצטרפה החברה לברית חברות התעופה Oneworld.
החברה נהגה לקשט את חלק ממטוסיה בדמויות הסדרה "המומינים".
החברה מפעילה בין 2 ל-4 טיסות שבועיות בין נמל התעופה הלסינקי ואנטה לנמל התעופה בן-גוריון.
הטיסות מבוצעות במטוסי איירבוס A320.
בנוסף, החברה מפעילה טיסת שכר שבועית אחת בעונת החורף בין נמל התעופה הלסינקי ואנטה לנמל התעופה רמון ונמל התעופה בן-גוריון.
צי המטוסים של החברה, נכון ליולי 2020:
פין הוא איבר המין הזכרי.
הפין משמש להטלת שתן ולקיום יחסי מין.
בעת ההשתנה, השתן עובר משלפוחית השתן דרך השופכה שבמרכז הפין וזורם החוצה.
לקראת קיום יחסי מין הגופים שבפין מתמלאים בדם והוא מתקשה כאשר מתעורר אצל הגבר גירוי מיני.
בעת קיום יחסי מין הטרוסקסואליים (עם אישה), הגבר מחדיר את הפין לתוך נרתיק האישה.
עם הגעתו לפורקן מיני, נפלטים מהפין תאי זרע לתוך נרתיק האישה, באמצעות נוזל הזרע.
הגופים המתמלאים דם בעת זקפה הם שני גופים הנמצאים בחלקו העליון של הפין והסמוכים זה לזה, והחלק הספוגי שבמרכזו, מסביב לשופכה.
החלק הספוגי מתרחב לקראת קצה הפין ויוצר את העטרה (בסלנג: "כיפה"), המכוסה בעורלה.
גודל (אורך והיקף) הפין משתנה מגבר לגבר, אבל כל עוד הוא בתחומי הנורמה, אין הגודל משפיע בהכרח על התפקוד המיני.
אורך הפין במצב רפוי הוא 9.16 ס"מ בממוצע, ובעת זקפה 13.12 ס"מ.
הפין כמעט ולא גדל מהלידה ועד תחילת גיל ההתבגרות (גיל 12 לערך).
בתרבויות שונות נהוגה מילה, שהיא כריתת העורלה העוטפת את ראש הפין.
יש הנוהגים כן כמסורת דתית (כמו יהודים) או מתוך מניע תרבותי או בריאותי-מניעתי (כמו בארצות הברית), ויש העושים זאת מטעמי אסתטיקה והיגיינה.
המילים "פין" או "איבר" משמשות בטקסטים פורמליים כגון ספרי ביולוגיה, אך בלשון הדיבור נפוצות מילות הסלנג "זַיִן" או "בולבול", ובעבר גם "זרג".
בסיס הפין: החלק המחובר לגוף, והכולל את פקעת הפין במרכזו, וכן זוג רגליים ("crus"), אחד מכל צד של הפקעת.
הבסיס ממוקם בתוך כיס חיץ הנקבים השטחי.
גוף הפין: לגוף שני דפנות - הגב (הדופן העליונה) והגחון (השופכה, הדופן התחתונה).
גוף הפין מכיל כלי דם רבים.
הפין מורכב משלוש עמודות של רקמות: שתי רקמות זקפתיות (corpora cavernosa) ממוקמות אחת על יד האחרת בדופן העליונה, וגוף ספוגי (corpus spongiosum) הממוקם ביניהם בדופן התחתונה.
הגוף הספוגי משתרע החל מהבסיס ועד לקצה הפין, שם הוא יוצר את העטרה ומהווה בסיס לעורלה (קפל עור שמבוגרים יכולים למשוך לאחור כדי לחשוף את העטרה).
הדופן התחתונה, במקום שבו מתחברת העורלה לפין, מכונה "רסן" או "רסנית" (frenum).
הבסיס המעוגל של העטרה מכונה "קורונה" (corona).
קו תפר חיץ הנקבים הוא רכס בולט לאורך הדופן התחתונה של הפין.
השופכה, המהווה את החלק האחרון של מערכת השתן, חוצה את הגוף הספוגי לכל אורכו.
פתח השופכה נמצא בקצה העטרה.
דרך השופכה חולפים השתן ונוזל הזרע.
תאי הזרע מיוצרים באשכים ומאוחסנים ביותרת האשך.
במהלך השפיכה, תאי זרע, נדחפים החוצה לאורך זוג צינורות זרע, העוברים מעל ומאחורי שלפוחית השתן.
נוזלים נוספים שנוצרו בשלפוחית הזרע מצטרפים לתאי הזרע בצינורות הזרע המתחברים בהמשך לבלוטת הערמונית.
הערמונית, כמו גם בלוטת קאופר, מוסיפות הפרשות נוספות, ויוצרות את נוזל הזרע, הנפלט מפתח השופכה.
בשונה מיונקים אחרים, בפין האנושי אין עצמות, ובמקומם הוא מסתמך אך ורק על גודש דם כדי להשיג זקפה.
הוא אינו יכול לסגת לאחור לתוך המפשעה, ובקרב עולם החי הוא גדול יותר בממוצע ביחס למסת הגוף.
בתחילת גיל ההתבגרות, הפין, שק האשכים והאשכים מתחילים להתפתח.
במהלך התהליך, שיער הערווה צומח סביב הפין.
במחקר גדול שנערך אודות גודל הפין, לא נמצא הבדל בגודל הפין הממוצע בין גיל 17 לבין גיל 19. מכאן, ניתן להסיק כי הצמיחה של הפין בדרך כלל נפסקת לא יאוחר מגיל 17, ואף קודם לכן.
הפין בדרך כלל צומח ישר או בנטייה קלה לאחד הצדדים ומופיע כך בעת זקפה, אך ייתכנו מקרים של עקמת פין בהם ניתן לטפל בניתוח כאשר הם מפריעים לתפקוד המיני.
זקפה היא התקשות הפין הקורית עקב גירוי מיני, אף על פי שזה יכול לקרות גם במצבים שאינם מיניים.
המנגנון הפיזיולוגי העיקרי הגורם לזקפה הוא התרחבות העורקים המספקים דם לפין.
הפין מתמלא בדם בשלוש הרקמות: זוג הרקמות הזקפתיות והגוף הספוגי.
כתוצאה מכך, הפין מתקשה, מתארך ומשנה זווית ("עומד").
רקמת הפין הזקוף יוצרת לחץ כנגד הוורידים הנושאים דם אל מחוץ לפין.
עקב כך, יותר דם נכנס מאשר יוצא, עד שמושג שיווי משקל: כמות הדם הנכנסת זהה בכמותה לכמות הדם היוצאת.
זקפה קבועה בגודלה אפשרית בשיווי משקל זה.
במקרים מסוימים ניתן לגרום לזקפה על ידי תרופות ממשפחת מעכבי האנזים פוספודיאסטראז PDE-5, המרחיבות את כלי הדם בפין וכתוצאה מכך מוגברת זרימת הדם לאיבר המין ומתקבלת זקפה.
הזקפה מאפשרת קיום יחסי מין ופעילויות מיניות אחרות.
מרבית הזקפות מצביעות לכיוון מעלה.
על אף זאת, מקובל ונורמלי שהפין יהיה כמעט אנכי או כמעט אופקי, בתלות במתח שמפעילה הרצועה התומכת.
הטבלה הבאה מציגה את שכיחות הזוויות השונות של הזקפה כאשר הגבר עומד מתוך מדגם של 1,564 גברים בני 20 עד 69. בטבלה, 0 מעלות הוא פין המצביע ישר לכיוון הבטן, 90 מעלות הוא פין אופקי המצביע ישר קדימה ו-180 מעלות הוא פין המצביע לכיוון הרגליים.
מהטבלה ברור כי פין המצביע מעלה הוא הזווית הנפוצה ביותר.
שפיכה היא פליטה של נוזל זרע מן הפין, היא בדרך כלל מלווה באורגזמה ונגרמת כתוצאה מגירוי מיני.
לעיתים נדירות, שפיכה עשויה לקרות עקב מחלת הערמונית.
שפיכה עשויה לקרות גם באופן ספונטני במהלך השינה (קרי לילה).
כשל שפיכה (anejaculation) מתאר מצב של חוסר יכולת להגיע לשפיכה.
בשלב הראשון רפלקס השפיכה נמצא תחת שליטה של מערכת העצבים הסימפתטית, בעוד בשלב השני השליטה נמצאת בידי רפלקס השדרה ברמת העצבים של עמוד השדרה.
השינוי הנפוץ ביותר המתבצע בפין בצורה מכוונת הוא מילה, שהיא הסרה חלקית או מלאה של העורלה, מסיבות תרבותיות, דתיות או רפואיות.
האסלאם אינו קובע גיל למילה, אך מחייב לערוך אותה לפני שהילד מגיע לבגרות.
רוב הזרמים הנוצריים נוקטים עמדה נייטרלית בנוגע למילה, ואין בהם חיוב או איסור לגבי נוהג זה.
בקרב עמים במרכז אפריקה ובדרומה ובמקומות נוספים מקובלת מילה כנוהג חברתי.
מבוגרים העוברים מילה נדרשים להתנזר מיחסי מין ומאוננות למשך 4 עד 6 שבועות כדי לאפשר לפצע להחלים.
תומכים טוענים, למשל, כי היא מעניקה יתרונות בריאותיים חשובים העולים על הסיכונים, כי היא משפרת את התפקוד המיני, כי שיעור הסיבוכים נמוך כאשר הניתוח מבוצע על ידי אדם מנוסה וכי ניתן לבצע את הניתוח בצורה הטובה ביותר בגיל הינקות.
מתנגדים טוענים, למשל, כי המילה מסוכנת, פוגעת בתפקוד הפין ובתפקוד המיני של הנימול, כואבת מאוד, וכי כאשר היא מבוצעת בתינוקות ובילדים היא גם מפרה את זכויותיהם.
פינאר דל ריו (בספרדית: Pinar del Río) היא עיר במערב קובה, כ-150 ק"מ דרומית-מערבית להוואנה, בגובה של 60 מ' מעל פני הים.
העיר משמשת גם כבירתו של מחוז פינאר דל ריו, המהווה את מרכז גידולי הטבק במדינה.
בשנת 2012 התגוררו בעיר כ-190 אלף תושבים.
בפינאר דל ריו יש שפע של בניינים ניאו קלאסיים מעוטרים היטב.
העיר הוקמה ב-1669 בשם נואבה פיליפינה ("הפיליפינים החדשים").
ב-1774 ניתן לה שמה הנוכחי, שפירושו "אורן הנהר", בשל יערות האורנים שבסביבתה ונהר גואמה שהעיר הוקמה בסמוך לו.
העיר התפתחה במהירות בשל תעשיית הטבק שהתפתחה סביבה, אך אף על פי כן נחשב האזור לעני ביחס לשאר חלקי המדינה.
כאשר קנה סוכר הפך למקור הגדול ביותר של ההכנסה הכלכלית, חשיבותו של יבול הטבק ירדה והעיר סבלה הזנחה מינהלית.
היום, פינאר דל ריו מייצרת כמה סיגרים הטובים ביותר של קובה, באמצעות עלי טבק שגדל ליד העיר.
לאחר המהפכה הקובנית נסלל כביש מהיר שחיבר בינה לבין הוואנה, והדבר תרם להתפתחותה.
בפינאר דל ריו שני מוזיאונים, האחד למדעי הטבע והשני להיסטוריה של המחוז.
פין 1 היה המען של מתחם מגורים ומשרדים נושן, מוזנח ומלוכלך ברחוב רשי"ף, לשעבר פין (ע"ש הסופר והבלשן שמואל יוסף פין) בתל אביב שעמד על תילו עד 2015.
בשנותיו האחרונות שימש הבניין כמוקד לזנות וסחר בסמים, והפך לסמל למצב המתדרדר של שכונות דרום תל אביב.
בקיץ 2015 נהרס המתחם, ובמקומו נבנה בית מגורים חדש בן 7 קומות ובו 53 יחידות דיור.
בשנת 2020 עידכנה עיריית תל אביב את שם הרחוב לראשי התיבות המלאים של שמו של הסופר והבלשן, לבקשת תושבי השכונה.
בשנת 2024 יצא לאקרנים הסרט "הבית ברחוב פין", ששמו הוא אזכור למבנה זה, ועלילתו שואבת השראה מהסיפורים על הנעשה במבנה.
הבניין שכן מול התחנה המרכזית הישנה של תל אביב במתחם לוינסקי, במפגש הרחובות רשי"ף, סלומון וארלנג'ר.
למבנה בצורת האות "ח" היו שתי קומות.
במשך תקופת פעילותה של התחנה המרכזית הישנה, שכנו במקום משרדים שונים של חברת אגד, ולאחר פתיחת התחנה המרכזית החדשה ב-17 באוגוסט 1993 עברו המשרדים מהמתחם.
לאחר מעבר המשרדים שימש הבניין כבית דירות העומדות להשכרה לזמן קצר לצורכי זנות.
בהמשך התפתח בו שוק סמים משגשג, וסוחרי הסמים השתלטו עליו וניהלו ממנו את עסקיהם, תוך ניצולם של המכורים שצרכו סמים ומכרו אותם לאחרים, והתפרנסו בעיקר מזנות.
המקום התפרסם ועם השנים ההזנחה פשטה בו.
מחוסרי בית ומכורים נוספים שנפלטו מביתם או ממסגרות טיפוליות נקבצו אליו, וחלקם השתעבדו לסוחרי הסמים שעבדו במקום.
במקום נמכרו סמים מהקשים ביותר כדוגמת הרואין, קוקאין וקראק דרך "כספומטים" שהפעילו הסוחרים - חלונות מכוסים בהם ניתן לקבל סמים תמורת כסף בלי להתוודע לזהות המוכר.
בבניין אירעו אירועים פליליים למכביר, ומשטרת ישראל ערכה במקום פשיטות בתדירות גבוהה.
בתקופה זו הפך המתחם לכ־70 דירות חדר, חדרים וכוכים שחלקם בנויים בתוך אחרים (ללא מקלחת ושירותים), שהשקיפו על חצר פנימית, ובהם השתכנו זונות ומחוסרי בית.
תנאי המחיה בבניין ומצבם הסוציאלי של דייריו היו קשים ובסוף 2007 תוארו כדלקמן: תכופות התקשר תיאור המקום עם תוכן השיר "במקום הכי נמוך בתל אביב" אף על פי שלא נכתב עליו.
למתחם היו בעלים ידועים שגבו תשלום שכירות (על בסיס יומי ובאמצעות צד שלישי) מהדיירים השונים שחיו בו והשתמשו בו לצרכיהם, כאשר בצד הניהול השוטף נשא ישראלי בשם אבי נגר.
על פי הכללים שהונהגו במקום אסור היה לשתי נשים לשכור חדר יחדיו במתחם, והנשים שהתגוררו במתחם היו מחויבות לשכור חדר לבד, או לגור בחדר אחד יחד עם סוחר סמים או סרסור.
במקרה אחד הורשע גובה כספי השכירות בתקיפה אלימה של אשה על רקע סכסוך לגבי תשלום שכירות.
בתקופה שהחלה את התדרדרות המבנה החזיקו בו (במסגרת כינוס נכסים) עיריית תל אביב ובנק המזרחי.
העירייה מכרה את חלקה לחברה בשם "אליהו את שלום ניהול והשקעות יזמות נדל"ן".
מאוחר יותר הייתה "חברת אור כתום" רשומה בעיריית תל אביב כמחזיקה בשטח המתחם.
למרות עבירות תכנון ובנייה רבות שהיו במתחם, לא נקטו הרשויות בפעולות כנגד בעלי המתחם.
ב־2007 פורסם כי המתחם נמכר לקבוצת משקיעים (חברת גאות), יחד עם מבנים נוספים במתחם לוינסקי.
תוכניות לשיקום המקום נדונו במהלך השנים במשרדי הממשלה, ברשות הלאומית למלחמה בסמים ואלכוהול ובוועדה למאבק בנגע הסמים, אך הן לא יצאו אל הפועל.
ב־23 בספטמבר 2008 פינתה משטרת ישראל את הבניין מהשוהים בו ונקטה מספר פעולות למניעת הפעילות העבריינית במקום.
בין היתר הוצא צו סגירה לבניין, נהרסו המדרגות בין הקומות, נותק החשמל ונאטמו ה"כספומטים" ששימשו למכירת סמים.
עם זאת, כעבור זמן שבו אל הבניין מקצת מדייריו, והוא שב לתפקד באופן דומה.
כעבור זמן הסתבר כי בעקבות פעולות הרשויות פחת היקף הזנות והסחר בסמים במקום, אולם האנשים שפונו מהבית עברו להתגורר במקומות נטושים אחרים בתל אביב, ולא נמצא להם פתרון הולם.
לטענת המשטרה והרשות למלחמה בסמים היתרון היה נעוץ בכך שריכוז האוכלוסייה פחת, ופיזורה לקבוצות קטנות יותר השפיע לטובה.
אולם לדברי יואב בן ארצי, רכז הטיפול במחוסרי בית ומכורים בעיריית תל אביב, במבחן התוצאה לא נראה שיפור בהיקף הזנות והסחר בסמים, ולטענתו כמה מן המכורים אף שבו להתגורר בבניין.
מאוחר יותר, לאחר מאבקים נשנים של הרשויות והמשטרה, השתכנו במקום עובדים זרים ממוצא אפריקני.
ב-13 ביוני 2010 פרצה דליקה בבניין, כאשר שהו בתוכו כמאה בני אדם.
ב־2015 החלה הריסת מרבית שטח המתחם לצורך בנייה מחדש של בית מגורים בו 53 יחידות דיור קטנות, לצד חניון תת-קרקעי וקומת מסחר.
במתחם נותרו שתי מובלעות בהם מתגוררים דיירים בדמי מפתח שסירבו למכור את שטחם ליזם, שהוא קבוצת רכישה.
שטחים אלו לא נהרסו, ואינם כלולים בתוכנית הבנייה החדשה.
הבניין החדש נבנה כפרויקט תמ"א 38, שכולל הריסה של הבניין הישן בן שתי הקומות ובנייה של בניין בן חמש קומות עם קומת גג למגורים.
בקומת הקרקע נבנו חנויות, ובתת הקרקע נבנו שלוש קומות חניה.
הדירות בבניין פונות למרפסת ארוכה היקפית שמביטה לחצר משותפת.
דופן המרפסת אינה ישרה אלא גלית עם מעקה מתעקל.
הבניין החדש הושלם בינואר 2021.
פינאר קרשיאקה (בטורקית: Pınar Karşıyaka) היא קבוצת כדורסל טורקית מהעיר איזמיר.
הקבוצה מתמודדת בליגת העל הטורקית ובליגת האלופות.
הקבוצה, הוקמה בשנת 1966 והיא בין הקבוצות שהקימו את ליגת העל הטורקית בכדורסל.
בעונת 1967/68 ירדה הקבוצה לליגה השנייה.
ובסיום עונת 1973/74 העפילה חזרה לליגה הבכירה.
בעונת 2003/04 הגיעה הקבוצה עד לחצי גמר הפלייאוף של הליגה הטורקית.
בעונת 2004/05 הגיעה הקבוצה עד לגמר הגביע הטורקי, בו הפסידה לקבוצת אולקר 73-41. בעונת 2013/14 זכתה הקבוצה לראשונה בגביע הטורקי, כשניצחה בגמר את קבוצת אנאדולו אפס 65-66. בנוסף הגיעה הקבוצה עד לחצי גמר הפלייאוף ונוצחה על ידי פנרבחצ'ה אולקר 3-0. בעונת 2014/15 זכתה באליפות השנייה בתולדותיה.
ההופעה האירופאית הראשונה של הקבוצה הייתה בעונת 1986/87 בגביע קוראץ'.
בסיום עונת 2010/11 הגיעה הקבוצה עד לשלב רבע הגמר של היורוצ'לנג' ובעונת 2012/13 הגיעה עד לגמר והפסידה לקבוצת קרסניה קריליה סמרה 77-76. בעונת 2013/14 השתתפה הקבוצה ביורוקאפ.
טרנס "פין" ג'ונס הוא שחקן קולנוע וטלוויזיה אנגלי, המוכר בשל גילום דמותו של סר לוראס טיירל בסדרת הטלוויזיה "משחקי הכס" של רשת HBO, ובשל גילום דמותו של דני ראנד / איירון פיסט בסדרות "איירון פיסט" ו"המגנים" מבית מארוול קומיקס שעלו בשירות הסטרימינג של נטפליקס.
ג'ונס נולד בשם טרנס "טרי" ג'ונס בלונדון, אנגליה.
הוא למד בבית הספר תיכון לאומנויות בלונדון במשך שלוש שנים.
בבגרותו שינה ג'ונס את שמו הפרטי, כדי למנוע בלבול עם טרי ג'ונס, חבר מונטי פייתון.
באוקטובר 2009, פין גילם את דמותו של ג'יימי בסדרה הבריטית "Hollyoaks Later".
בינואר 2010 גילם את דמותו של טים הבדון בעונה האחת עשרה של סדרת הדרמה הרפואית הפופולרית "רופאים".
באותה שנה, הופיע בשני פרקים של הסדרה הוותיקה "The Bill".
הוא הופיע בסדרת הבת של דוקטור הו, "הרפתקאות שרה ג'יין".
ביוני 2010, פורסם כי ג'ונס יופיע בסדרת הטלוויזיה של רשת HBO, "משחקי הכס" כסר לוראס טיירל.
הסדרה, אשר מבוססת על סדרת ספרי הפנטזיה האפית "שיר של אש ושל קרח", מאת הסופר האמריקאי ג'ורג' ר.
מרטין שיצרו צמד המפיקים האמריקאים-יהודיים דייוויד בניוף וד.
וייס הפכה לאחת הסדרות המצליחות בטלוויזיה.
בשנת 2012 הופיע בתפקיד קטן בסרט האימה טעות בכיוון 5: קשרי דם.
בשנת 2014 הופיע בסרט האימה "The Last Showing" כמרטין ווטס.
בשנת 2016, ג'ונס לוהק לגלם בתפקיד ראשי את דמותו של דני ראנד/איירון פיסט בסדרה "איירון פיסט", אשר פרקיה של העונה הראשונה עלו ב-17 במרץ 2017 לצפיית סטרימינג במסגרת השירות של נטפליקס.
בשנת 2017 השתתף גם בסרט האימה "המנסרים מטקסס: ההתחלה", לצדו של סטיבן דורף.
בשנת 2021 הצטרף לקאסט העונה השנייה של הסדרה הקומית מבית אפל TV פלוס, "דיקנסון" על חייה של המשוררת אמילי דיקנסון, בתפקיד של סמואל בולס, עורך העיתון ספרינגפילד רפובליקן.
+שנהסרטתפקידהערות2012טעות בכיוון 5: קשרי דםטדי2014Sleeping BeautyבארוThe Last Showingמרטין ווטס2017המנסרים מטקסס: ההתחלהסגן סורל2021ערים בריאן2022Canyon of the Deadצ'ארלס לינדברג
פין (בדנית: Fyn) הוא אי בגודל 3,099 קמ"ר השייך לדנמרק, והשלישי בגודלו מבין איי דנמרק (לא כולל את גרינלנד) אחרי שלן וצפון יוטלנד.
זהו האי ה-163 בגודלו בעולם.
האי נמצא במרכז המדינה ואוכלוסייתו מונה 469,724 תושבים (נכון ל-2019).
העיר הראשית באי היא אודנסה.
פין שייכת מבחינה מנהלתית לאזור הדרומי של דנמרק.
מ-1970 עד לשנת 2006 האי היווה את החלק הגדול ביותר במחוז פין שכולל מספר איים נוספים.
פין מחובר לאי שלן, האי הגדול ביותר בדנמרק, באמצעות גשר הטבעת הגדולה, הנושא מכוניות ורכבות.
הגשר הוא מערכת של שלושה גשרים; גשר נמוך עד לאי ספרוגו, הנמצא באמצע הטבעת הגדולה, וגשר תלוי ארוך (השני באורכו בעולם בזמן פתיחתו) מחבר את פין לשלן בשאר הדרך.
כמו כן פין מחובר ליוטלנד בשני גשרים: גשר הטבעת הקטנה הישן, שנבנה ב-1930 לפני מלחמת העולם השנייה למעבר מכוניות ורכבות, וגשר החגורה הקטנה, שנבנה בשנת 1970 למכוניות בלבד.
פיטר "פין" ויטרוק ג'וניור הוא שחק קולנוע, טלוויזיה ותיאטרון אמריקאי, אשר היה מועמד לשני פרסי אמי עבור תפקידיו בסדרות הטלוויזיה "אימה אמריקאית: פריק שואו" ו"הרצח של ורסצ'ה: סיפור פשע אמריקאי".
ויטרוק נולד בלנוקס, מסצ'וסטס, בנם של קייט קלייר קרוואלי פרופסורית לריפוי בעיסוק ולשחקן פיטר ויטרוק.
יש לו אח צעיר בשם דילן.
בשנת 2008 סיים את לימודיו בבית הספר לאומניות ג'וליארד.
בשנת 2003 החל ויטרוק את דרכו בתפקידי אורח בסדרות הטלוויזיה "פשע מן העבר" ו"ER".
בשנת 2009 שיחק באופרת הסבון "כל ילדיי" בתור דיימון מילר.
ב-2012 גילם את דמותו של הפי לומן בהפקת ברודוויי של "מותו של סוכן" לצידו של פיליפ סימור הופמן, לאחר מכן קיבל תפקיד קטן בסרט האפוס "המבול".
ויטרוק לוהק גם לתפקיד הראשי בעונה החמישית של הסדרה "אימה אמריקאית : המלון" לצדה של ליידי גאגא שם גילם את דמותו של דוגמן העל על בשם טריסטיאן דאפי ובנוסף גילם גם דמותו של השחקן רודולף ולנטינו באותה עונה.
בשנת 2015 שיחק בדרמה הביוגרפית "הנבחרת שלי" לצד ארון אקהרט.
בשנת 2016 שיחק בסרט המוזיקלי של הבמאי דמיאן שאזל, "לה לה לנד" לצידם של אמה סטון, ראיין גוסלינג וג'יי קיי סימונס.
בשנת 2018 הופיע בתפקיד ג'פרי טראייל בסדרה "הרצח של ורסצ'ה" - העונה השנייה של סדרת הטלוויזיה האמריקאית "סיפור פשע אמריקאי".
ביולי 2021, פורסם שויטרוק לוהק לתפקיד ראשי בסרט הקולנוע הנערה הכי בת-מזל בעולם.
ב-18 באוקטובר 2014 נשא לאישה את בת זוגו, הרקדנית שרה רוברטס, אותה הכיר במהלך לימודיו בבית הספר ג'וליארד.
במרץ 2019, נולד לבני הזוג ילד, ג'וד.
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2015)2015הולך לכל הרוחות (אנ')מקספרק: "The Polaroid Flasher"2015 - 2016אימה אמריקאית: המלוןטריסטן דאפי / רודולף ולנטינו9 פרקים2016אימה אמריקאית: רואנוקג'תר פולק2 פרקים2018הרצח של ורסצ'ה: סיפור פשע אמריקאיג'פרי טראייל4 פרקים
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2018)2019Alternatino with Arturo Castroאדיפרק: "The Dreamer"אימה אמריקאית: 1984בובי ריכטרפרק: "Final Girl"2020ראצ'דאדמונד טולסוןתפקיד ראשי; 8 פרקים2021אימה אמריקאית: דאבל פיצ'רהארי גרדנר6 פרקיםTBAלנטרניםגאי גרדנר / גרין לנטרןסדרת טלוויזיה עתידית של HBO Max
פין הדסון הוא דמות בדיונית מסדרת הטלוויזיה "Glee", שגולם על ידי קורי מונטית'.
פין הוא אחת מהדמויות הראשיות בסדרה, ואחד מחברי המקהלה "כיוונים חדשים" המקוריים, עד לעונה החמישית (וזאת בעקבות מותו הטרגי של מונטית').
במהלך שלוש העונות הראשונות, פין הוא הקוורטרבק בנבחרת הפוטבול התיכונית, וכשהוא מצטרף למקהלת "כיוונים חדשים" שמר שוסטר, המורה לספרדית, הקים, הוא נאבק להגן על המוניטין והפופולריות שלו בתיכון מקינלי; וזאת חרף האהבה שלו ל"כיוונים חדשים" ושירה.
במהלך העונה הראשונה, פין יוצא עם ראש המעודדות, קווין פאבריי, אך הוא מתאהב ברייצ'ל ברי, ובסוף העונה הוא יוצא עם רייצ'ל.
בעונה השנייה, הוא נפרד מרייצ'ל אחרי שבגדה בו וחוזר לקווין, אך נפרד ממנה וחוזר לרייצ'ל פעם נוספת לאחר שהוא מבין שהוא עדיין מאוהב בה.
בעונה השלישית הוא מציע לרייצ'ל נישואין, אך בסוף הוא מקריב את הזוגיות שלו איתה כדי שהיא תוכל לממש את החלום שלה להיות בניו יורק.
במהלך העונה הרביעית, הוא חוזר לליימה ועוזר למר שוסטר להדריך את "כיוונים חדשים".
אף על פי שמונטית' לא היה זמר כשהוא לוהק לדמותו של פין, הביצועים שלו כפין זכו לפרסום רב באמריקה ומחוצה לו, במיוחד הביצועים שלו לסולו "Jessie's Girl" ולדואט "Don't Stop Believin".
פין הדסון הוא הקוורטרבק של נבחרת הפוטבול של תיכון מקינלי.
פין נסחט על ידי מר שוסטר, שמאיים שיספר למנהל פיגינס על הסמים שהוא מחביא בלוקר (אף על פי שמר שוסטר בעצמו שתל אותם בלוקר שלו), אלא אם כן יצטרף למקהלה "כיוונים חדשים".
הדבר מדאיג את החברה השלו, ראש המעודדות קווין פאבריי, שמצטרפת ל"כיוונים חדשים" כדי לפקח עליו.
לאחר מכן, קווין מספרת לפין שהיא גילתה שהיא בהיריון ממנו, אף על פי שהם מעולם לא קיימו יחסי מין, אך כשהוא מגלה שנוח פאקרמן הוא האבא האמיתי, הוא מקבל התקף זעם ופורש מ"כיוונים חדשים"; אך כשהוא מבין שהוא יכול להביא את המקהלה לניצחון, הוא חוזר.
מאוחר יותר פין יוצא לדייט עם רייצ'ל, אבל הוא עדיין קרוע בין אהבתו לקווין לאהבתו לרייצ'ל.
עד שפין מבין שהוא באמת רוצה להיות עם רייצ'ל, הוא מופתע לגלות שהיא התחילה לצאת עם ג'סי סנט ג'יימס, הסולן של המקהלה היריבה "אדרנלין ווקאלי".
לאחר הגילוי, סנטנה לופז מציעה לו לקחת את הבתולים שלו כדי לשפר את המעמד החברתי של שניהם, ופין מסכים, אבל אחר כך הוא מתחרט על כך, ומשקר לרייצ'ל שהוא לא עשה את זה.
לאחר מכן, ג'סי בוגד ברייצ'ל ונפרד ממנה.
כשפין ורייצ'ל עומדים לעלות לבמה, פין מתוודה בפניה שהוא מאוהב בה; ואף על פי ש"כיוונים חדשים" מפסידים בתחרות, השניים הופכים לזוג.
בינתיים, חבר המקהלה קורט האמל, שהוא הומוסקסואל, נדלק על פין, ומשכנע את אביו האלמן, ברט, לבלות עם אימו של פין, קרול, בתקווה שהדבר יאפשר לו לבלות יותר זמן עם פין.
בתחילה, פין מתנגד למערכת היחסים בין אימו לאביו של קורט, בחשש שאימו לא תוכל להתגבר על אביו המנוח, אבל משנה את דעתו כאשר ברט אומר לו שהוא אוהב את קרול, אם כי קורט מתחיל לפתח קנאה כלפי הקשר הנרקם בין פין ואביו.
בתחילת העונה השנייה, פין מסתבך עם המאמנת החדשה, שאנון ביסט, שמעיפה אותו לזמן קצר מהנבחרת, אך לאחר מכן מחזירה אותו להיות שוב הקוורטרבק.
רייצ'ל מגלה שפין איבד את הבתולים שלו לסנטנה בשנה הקודמת, ובמטרה לגרום לו לקנא, היא מפלרטטת עם נוח, מה שגורם לפין להיפרד ממנה.
עד מהרה, האיבה בין נבחרת הפוטבול ל"כיוונים חדשים" מתגברת אף יותר משנה שעברה, ולכן המאמנת ביסט ומר שוסטר מאלצים את שתי הקבוצות לשתף יחד פעולה במשך שבוע כדי ליישב את המחלוקות ביניהם ולמחוק את הדעות הקדומות שלהם; אך אחרי התחלה מבטיחה, נבחרת הפוטבול פורשת.
באותו הזמן, סו משנה את מועד אליפות המעודדות למועד בו יש את אליפות הפוטבול, במטרה לפגוע בנבחרת הפוטבול ו"כיוונים חדשים" יחד.
המצב אבוד, ונראה שנבחרת הפוטבול יפסידו באליפות, אך פין משכנע את קווין, סנטנה, ובריטני לעזוב את המעודדות ולבצע את מופע המחצית במקום.
המופע זוכה להצלחה גדולה, וקבוצת הפוטבול מנצחת במשחק האליפות.
לאחר מכן, פין מעוניין להחזיר אליו את קווין, שנמצאת במערכת יחסים רצינית עם שחקן הפוטבול וחבר המקהלה, סאם אוונס.
קווין מנשקת את פין בדוכן נשיקות שהוא מארגן כדי להרוויח כסף עבור "כיוונים חדשים", אך היא מחליטה בסוף להישאר עם סאם, שמגלה היא נישקה את פין ונפרד ממנה.
פין וקווין חוזרים להיות יחד, ומתחילים קמפיין למלך ומלכת הנשף.
בנשף, פין מועף החוצה מפני שהוא רואה את רייצ'ל עם ג'סי והשניים רבים על תשומת לבה.
כשפין מבין שהוא עדיין מאוהב ברייצ'ל, הוא נפרד פעם נוספת מקווין.
בתחרות האזרחית בניו יורק, פין מתחנן בפני רייצ'ל שתחזור אליו, אך רייצ'ל מסרבת מפני שהיא עדיין קרועה בין החלום שלה להיות כוכבת ברודוויי לאהבתה אליו.
בסוף הדואט "Pretending", שנכתב על ידי פין, פין מנשק את רייצ'ל, מה שמוריד את "כיוונים חדשים" למקום ה-12. בחזרה באוהיו, רייצ'ל מספרת לפין שהיא עוברת לניו יורק ללמוד במכללה ולא חוזרת, ואילו פין מזכיר לה שיש להם שנה שלמה עד לסיום הלימודים והם מתנשקים, ומציתים מחדש את הזוגיות שלהם.
כששנת הלימודים החדשה מתחילה, פין מתקשה להבין מה הוא רוצה לעשות עם החיים שלו לאחר סיום לימודים.
בפרק החמישי, "בפעם הראשונה", פין נכשל בגיוס התלמידים לנבחרת הפוטבול, לאכזבתו הרבה, אך מאוחר יותר באותו הלילה, פין ורייצ'ל מחליטים לקיים יחסי מין יחד בפעם הראשונה.
לאחר מכן, פין סובל הצקות ללא הרף מסנטנה, שהצטרפה בינתיים ל"קולות הצרה", המקהלה היריבה ששלבי קורקורן (אימה הביולוגית של רייצ'ל), הקימה בתיכון מקינלי.
לאחר שסנטנה דוחפת אותו לקצה, פין מוציא אותה מהארון בכוח ומאשים אותה שהיא הורסת לאנשים אחרים מפני שהיא מפחדת להודות שהיא מאוהבת בבריטני.
סנטנה ההרוסה סוטרת לפין, אך מאוחר יותר, פין, שרוצה לכפר על מה שעשה, נלחץ לעזרתה וטוען שזאת הייתה "סטירה מזויפת" כדי למנוע ממנה להיות מושעה.
בפרק "כן / לא", פין מציע לרייצ'ל נישואין, והיא עונה לו בחיוב.
החתונה של פין ורייצ'ל נקבעת לאחר התחרות האזורית, בה "כיוונים חדשים" זוכים, אך החתונה מתבטלת לאחר שקווין, שהייתה אמורה להיות אחת השושבינות, נפצעת קשות בתאונת דרכים בדרכה לטקס.
פין ורייצ'ל משנים את תאריך החתונה לאחר סיום הלימודים, אבל אחרי שפין לא מתקבל לבית הספר למשחק בניו יורק בזמן שהיא כן התקבלה ל"ניאד"ה", היא מחליטה לחכות שנה נוספת בשבילו, אך פין מקריב את הזוגיות שלהם ושולח לניו יורק בלעדיו, ואומר לה שהוא התגייס לצבא.
פין לא יוצר קשר עם רייצ'ל או קורט, שגרים עכשיו ביחד בניו יורק, למשך כל הקיץ.
אך פין מופיע שוב באופן בלתי צפוי בסוף הפרק השלישי, אחרי שקיבל שחרור מוקדם מהצבא לאחר שפצע את עצמו.
פין מגלה שרייצ'ל נישקה את ברודי, סטודנט שנה שנייה שהכירה ב"ניאד"ה", ומרגיש נבגד ולא שייך.
עקב כך, הוא חוזר לליימה בלי לומר לה.
בליימה, פין עובד שוב במוסך של אביו החורג, ברט, וארטי מגייס אותו עזרתו למחזמר בבית הספרי, גריז.
כאשר רייצ'ל באה לראות את המחזמר בפרק "הגליז", המפגש שלהם לא הולך טוב, והם מסכימים להימנע ממגע כאשר היא תבקר בעתיד.
מר שוסטר לוקח חופשה מתיכון מקינלי על מנת להיות חבר פאנל של "הסאט הכחול" בוושינגטון הבירה, ולכן הוא ממנה את פין למדריך זמני של "כיוונים חדשים".
אף על פי שפין מקרטע בהתחלה, הם באים לקבל אותו כמנהיגם.
בתחרות המקומית, "כיוונים חדשים" מפסידים ל"וורבלז" לאחר מארלי רוז התעלפה על הבמה.
אחר כך, פין, בליין וסאם מגלים ש"הוורבלז" רימו, ועקב כך הם נפסלים ו"כיוונים חדשים" זכאים שוב להתחרות בתחרות האזורית.
פין מגייס לעזרתו את אמה, שעסוקה בהכנות לחתונה עם מר שוסטר, שתעזור לו לשפוט בתחרות הדיווה, אך הוא מנשק אותה בטעות.
כאשר אמה בורחת מהכנסייה ביום החתונה, פין מאשים את עצמו בכך, אבל רייצ'ל מנחמת אותו, והשניים שוכבים, אך לא חוזרים אחד לשנייה.
מאוחר יותר, פין מתוודה בפני מר שוסטר שהוא נישק את אמה, ומאז מר שוסטר מתנכר אליו, פין עוזב את "כיוונים חדשים", וכשמארלי אומרת לו שהוא מורה טוב, והוא צריך לקבל תעודת הוראה, הוא הולך לקולג', שבו הוא חולק חדר במעונות עם יחד עם נוח.
בינתיים, סנטנה מגלה לפין שברודי, הוא ג'יגולו.
פין טס חזרה לניו יורק, שם הוא מכה את ברודי ואומר לו להתרחק "מאשתו לעתיד".
מאוחר יותר, רייצ'ל מודה לו על התערבותו כשהיא מבקשת ממנו עצות לבחירת שיר לאודישן ל"מצחיקונת".
בעקבות מותו של קורי מונטית'
ב-13 ביולי 2013, נמצא מונטית' ללא רוח חיים בחדר המלון שלו בקנדה.
בתכנון המקורי של ריאן מרפי, דמותו של מונטית' הייתה אמורה להמשיך עד לעונה האחרונה, ובסופה גם להינשא לדמותה של מישל, רייצ'ל; אך אחרי מותו, מעריצי הסדרה חיכו לראות כיצד ייפרדו בסדרה מדמותו של פין.
בסוף, הסדרה נפרדה מדמותו של פין בפרק מחווה מיוחד בעונה החמישית: פרק המחווה מתחיל למעשה שלושה שבועות אחרי מותו של פין, כאשר אחיו החורג קורט (קולפר) מתארגן לטקס האזכרה בתיכון מקינלי.
כאשר כולם מעוניינים לדבר על נסיבות מותו, קורט מציין בסרקסטיות, "למי אכפת איך הוא מת?!
לי אכפת יותר איך הוא חי!".
ליאה מישל, שגם הייתה בת זוגו של מונטית' על ומחוץ למסך, הופיעה בפרק בן השעה רק לקראת סופו וביצעה את שירו של בוב דילן "Make you feel my love", בעודה בוכה.
על אף ההצלחה של הסדרה, מונטית' דיבר בעבר על מאבקיו עם שימוש בסמים, ויצא מגמילה רק בחודש אפריל 2013. מונטית' הצליח להיגמל לאחר זמן ממושך, אך הוא מצא את מותו, לאחר שנכנע ולקח מנת יתר של הרואין ואלכוהול, כשהוא היה לבדו.
לאחר מכן, בעונה ה-5 וה-6, יוצרי "Glee" "הדביקו" קטעים ישנים של פין מהעונות הקודמות בפרקים מעטים, כשהדמויות בסדרה נזכרות בו.
פין קרלסן (נולד ב-1952 באופרנאוויק) הוא פוליטיקאי גרינלנדי, המייצג את מפלגת סולידריות בפרלמנט של גרינלנד.
קרלסן החל את דרכו הפוליטית בשנת 1989, כשנבחר למועצת עיריית נארסאק.
בשנת 1995 נבחר ללאנדסטינג (הפרלמנט של גרינלנד), בשנת 2003 מונה לשר לאיכות הסביבה ובשנת 2005 מונה לשר לדיג ומזון.
בין השנים 2007 עד 2009 היה קרלסן שר הדיג, המזון, והשימוש בקרקע.
ב-23 באוגוסט 2010 עבר קרלסן לסיומוט.
ב-2013 חזר ונבחר לפרלמנט של גרינלנד.
פין הוא דמות בדיונית מסדרת הסרטים "מלחמת הכוכבים".
הופיע לראשונה בסרט מלחמת הכוכבים - פרק 7: הכוח מתעורר.
דמותו היא הגיבור המשני בסרט, לצדה של ריי, הגיבורה הראשית.
את דמותו של פין מגלם השחקן ג'ון בויגה.
פין, שמקום הולדתו לא ידוע, נלקח מביתו וממשפחתו כילד צעיר.
בתחילה עובד פין כתברואן, אך לאחר מכן משולב בתוכנית האימונים לחיילי סער של המסדר הראשון.
מאחר שחיילי הסער אינם מקבלים שמות, הוא זכה למספר הסידורי FN-2187 ושובץ תחת פיקודה של קפטן פאזמה.
במהלך אירועי הסרט משובץ פין למשימתו הראשונה, תפיסתה של מפה המובילה לג'די האחרון, לוק סקייווקר על הכוכב ג'אקו, הנמצאת בידיו של לור סאן טקה.
לור סאן טקה נהרג בידי קיילו רן שהגיע למקום מוקדם יותר.
כועס על מותו פו דמרון מנסה לירות ברן, שעוצר את קרן הלייזר במעופה.
לאחר שדמרון נלקח בשבי מצווה מנהיג המשימה, קיילו רן, על חיילי הסער לחסל את כל תושבי הכפר.
פין, מזועזע עדיין ממות אחד מחבריו, אינו מסוגל לבצע את הפקודה.
כשהוא חוזר למשחתת הבין-כוכבית הוא מזועזע עדיין ונתקף חרדה, מה שגורם לו להסיר את קסדתו.
קפטן פאזמה מוצאת אותו במצבו זה, ודורשת ממנו להתייצב בלשכתה.
FN-2187 מחליט לערוק מכוחות הסער של המסדר הראשון, ולשם כך הוא מחלץ את דמרון השבוי במטרה שהלה יבריח את שניהם בחללית TIE fighter.
במהלך מנוסתם מעניק לו דמרון את השם פין, בו הוא נקרא מאותו רגע ואילך.
במהלך הסרט פוגש פין בריי.
הוא מתחזה לחבר בברית המורדים וקונה בכך את אמונה.
ריי הופכת לחברתו ובת בריתו, ופין עושה כמיטב יכולתו להגן עליה ולהציל אותה (אם כי בכל המקרים שבהם ניסה לסייע לה התברר כי ריי הצליחה להיחלץ בכוחות עצמה).
לבסוף הוא מחליט להצטרף למורדים ומסייע במתקפה על קוטל הכוכבים (אם כי גם כאן המניע האמיתי שלו הוא הרצון לחלץ את ריי השבויה).
במסגרת נסיונותיו לסייע לריי הוא מנהל קרב חרבות אור חסר סיכוי מול קיילו רן, במהלכו הוא נפצע קשה ומאבד את הכרתו.
פין מחוסר ההכרה מחולץ על ידי ריי וצ'ובאקה.
פין ברטלס הוא כדורגלן עבר גרמני ששיחק בעמדות הקשר ההתקפי והחלוץ.
ברטלס, יליד קיל שבגרמניה המערבית, הצטרף להולשטיין קיל בשנת 2002, כאשר היה בן 15. בשנת 2005 החל לשחק הן בקבוצה הבוגרת של המועדון והן בקבוצת המילואים.
בקיץ 2007 חתם ברטלס בהנזה רוסטוק, שעלתה לבונדסליגה באותו קיץ.
את שער הבונדסליגה הראשון שלו הבקיע בבעיטת מספרת מול ארמיניה בילפלד במרץ 2008. באותה עונה, הבקיע ברטלס ארבעה שערים, אך נשר עם הקבוצה אל הבונדסליגה השנייה.
ברטלס נשאר בהנזה רוסטוק גם בעונת 2008/09, בה הבקיע שישה שערי ליגה, ובעונת 2009/10, בה הבקיע ארבעה שערים, ונשר עם הקבוצה ליגה נוספת, לאחר הפסד במבחני הישרדות מול אינגולשטאדט 04. לאחר ירידת הליגה עם רוסטוק, עזב ברטלס את המועדון בקיץ 2010, וחתם בפ.צ.
סנט פאולי, שעלתה באותו קיץ לבונדסליגה.
בעונת 2010/11, ערך ברטלס את הופעת הבכורה שלו בסנט פאולי במחזור השישי מול בורוסיה דורטמונד.
באותה עונה הבקיע ברטלס שני שערים, ונשר עם סנט פאולי לבונדסליגה השנייה.
ברטלס נשאר בסנט פאולי שלוש עונות נוספות, כאשר בעונת 2011/12 הבקיע שישה שערים והחמיץ עם קבוצתו את המקום במבחני העלייה לבונדסליגה בגלל הפרש שערים נחות משל המקום השלישי, בו הייתה פורטונה דיסלדורף.
בשתי העונות הבאות, הבקיע ברטלס שבעה שערים בכל עונה, אך סנט פאולי סיימה במרכז הטבלה.
בקיץ 2014 חתם ברטלס בורדר ברמן מהבונדסליגה על חוזה לשלוש שנים.
בעונת הבכורה שלו בקבוצה, 2014/15, הבקיע ברטלס ארבעה שערים, וסיים עם הקבוצה במקום העשירי, לאחר שבמשך מחצית עונה הקבוצה הייתה שקועה מתחת לקו האדום.
בעונת 2015/16 הבקיע ברטלס שמונה שערים, כשהוא משתף פעולה בחוד ההתקפה עם קלאודיו פיסארו ועם זלטקו יונוזוביץ'.
גם בעונה זו בילו ברטלס וברמן בעיקר במאבקי התחתית, וניצלו ממבחני הישרדות במחזור האחרון.
בקיץ 2016 האריך ברטלס את חוזהו עד לקיץ 2019.
לברטלס הופעה אחת במדי נבחרת גרמניה בכדורגל עד גיל 21, שנערכה בשנת 2008.
פרגל דוויט , הידוע יותר בשם הבמה שלו, פין באלור הוא מתאבק אירי, המופיע בארגון ההיאבקות WWE, בתוכנית הדגל Raw.
באלור כיהן כאלוף האוניברסלי הראשון לאחר שגבר על סת' רולינס באירוע סאמרסלאם, אך נאלץ לוותר על החגורה יום לאחר מכן, משום שנפצע בכתפו במהלך קרב זה.
בנוסף לכך, באלור התחרה בין השנים 2014 ל-2016 בליגת הפיתוח של ה-WWE, ב-NXT, שם כיהן כאלוף NXT, כזוכה בטורניר הזוגות לזכר דאסטי רודס לצד סמואה ג'ו וכמתאבק השנה וכמתחרה הכללי של השנה (2015).
ב-15 במאי 2014, נודע שדוויט יחתום על חוזה ב-WWE ושהוא יצטרף ל-NXT, המשמשת כמחלקת הפיתוח של הארגון, ברגע שתהיה לו ויזה.
ב-28 ביולי, ה-WWE הכריזו רשמי באופן רשמי שדוויט חתם בארגון.
ב-24 בספטמבר, שם הבמה החדש שלו נחשף - פין באלור.
שם זה נגזר מדמויות מיתולוגיות איריות.